Tatrarit deg usentel n tayri tettban-d deg tutlayt ssexdamen yimedyazen, d wafrayen-nsen, acku deg tmedyazt tamensayt asentel n tayri d tamedyazt tufḍiḥt, deg-s igellem-d umedyaz tafekka n tmeṭṭut s telqayt, maca tamedyazt tatrart tesnerna deg usetel-a, tebra i wawalen ufḍiḥen. Amedyaz atrar yessizdeg imeslayen-is, yettaru ayen yettaǧǧan leqder gar yimdanen, yessekfal-d afrayen-is war ma yerẓa asalu n lehya d leqder.